מקסים פטרוב

מקסים ולדימירוביץ' פטרוב (ברוסית: Максим Владимирович Петров; נולד ב-14 בנובמבר 1965) הוא רופא ורוצח סדרתי רוסי. בשנת 2003 הוא נידון למאסר עולם בגין רצח 11 חולים. התקשורת הרוסית כינתה אותו "דוקטור מוות"https://www.theguardian.com/world/2002/dec/03/russia.nickpatonwalsh.

 הפשעים 
בשנים 1997–2000 ביצע פטרוב, שגר באי וסילייבסקי בסנט פטרסבורג 46 מעשי שוד. הוא הגיע לביתם של חולים בגמלאות, ללא אזהרה, ובדרך כלל בבוקר כאשר קרוביהם נסעו לעבודה. פטרוב מדד לחץ דם והודיע למטופל כי יש צורך בזריקה. לאחר הזריקה, הקורבנות איבדו את הכרתם, ופטרוב עזב ולקח איתו דברים שונים. הוא הסיר טבעות ועגילים מהמטופלים, לקח מהם עיטורים ומדליות, מכשירי חשמל ביתיים. לפעמים לעומת זאת פטרוב לקח איתו רק סכום כסף צנוע, שהיה אפילו פחות ממאה רובל. הקורבנות הראשונים לא מתו. הם התעוררו כשפטרוב כבר נעלם מזירת הפשעhttps://lenta.ru/articles/2020/02/22/baddoctor/.

את הרצח הראשון ביצע ב-2 בפברואר 1999 במהלך השוד ה-30. המטופל כבר היה מחוסר הכרה לאחר הזריקה, כשלפתע בתו חזרה הביתה וראתה את הרופא מבצע גנבה. הוא פגע באישה במברג וחנק את החולה. לאחר פרק זה סגנון עבודתו של פטרוב השתנה. הוא הזריק לקורבנות מגוון סמים קטלניים כדי למנוע מהמשטרה לחשוב שהמבצע הוא רופא. פטרוב הצית את בתיהם של קורבנותיו כדי להסתיר את עקבות הפשע. הבחירה בדברים לגנבות הייתה עדיין מגוונת, לעיתים בוצעו רציחות עבור 50 רובל או האוכל של הקורבן מהמקרר. הדברים הגנובים נמצאו מאוחר יותר בדירתו, חלקם הוא כבר הספיק למכור בשוקhttps://murderpedia.org/male.P/p/petrov-maxim.htm.

פטרוב מרצה את עונשו בכלא "הברבור הלבן", לשם הועבר ב-2 באוקטובר 2004.

ראו גם
 המרטש מאטלנטה
 המפלצת מפירנצה
 מרסל פטיו

קישורים חיצוניים
  מתוך תוכנית הטלוויזיה רוסיה הקרימינלית (מכיוון שהחקירה באותה תקופה לא הושלמה, שונו מועדי הפשעים בעלילה, ופטרוב הופיע בשם סרגייב. בסרט לא הוצג רופא רוצח אמיתי, אלא שחקן שאת תמונתו מחשיבים בטעות לעיתים קרובות לרוצח האמיתי)
  מתוך תוכנית הטלוויזיה "צ'סני דטקטיב"

הערות שוליים

קטגוריה:רוצחים סדרתיים רוסים
קטגוריה:רופאים רוסים
קטגוריה:רוסים שנולדו ב-1965